´Gelbe Dagmar Hastrup` Kollasest pole õhtul enam mingit märki, ere päike sööb värvid ju paari tunniga. Ja korralik inimene puhastaks enne pildistamist ka vanad õiejäänused ära, aga ma tõesti püüdsin viimast valguskiirt, kohe-kohe läks pimedaks. Tegelikult on õis avanedes  väga ilus õrnkollane. Ja lõhnab. Ja paistab nüüd tänu kattele ka välja, mitte pole heinasse peitunud. Väga vastupidav põõsasroos, pole me teda mitte ühelgi talvel katnud ega mullanud, ka väetanud mitte. Aga ta pole seda unustamist pahaks pannud.